Lletres i paisatges és un cicle poètic que va néixer el 2005 dins el marc del programa Viu el parc.
Aquest cicle es basa en un seguit de lectures i recitals poètics que es duen a terme a cada un dels deu espais de la Xarxa de Parcs Naturals i a d'altres espais naturals protegits de dins o fora de Catalunya, amb qui la Diputació de Barcelona manté vincles culturals per raó d'agermanaments estables o convenis específics establerts amb entitats culturals o conservacionistes del país o l'estranger, com ara l'Obra Cultural de l'Alguer, a Sardenya.
Des de l'any 2008, el programa s'organitza mitjançant un conveni de col·laboració entre la Diputació de Barcelona i la Institució de Lletres Catalanes.
Lletres i paisatges s'entén com un cicle "transversal" que fa coincidents interessos dels gestors de la Xarxa Parcs Naturals i d'altres administracions públiques que vetllen pel desenvolupament i difusió de la llengua i la poesia en totes les seves múltiples versions i matisos.
Els recitals de Poesia als parcs.
Lletres i paisatges es desenvolupen de forma encavalcada al llarg de l'any, entre els mesos d'abril i novembre, segons el calendari dels diferents actes del Viu el parc, en el qual, tot i tenir naturalesa pròpia, aquest cicle poètic hi segueix vinculat.
Lletres i paisatges té com a finalitats:
a) D inamitzar, preservar i divulgar el patrimoni literari, i especialment el poètic, dels territoris que conformen la Xarxa de Parcs Naturals.
b) Ajudar a difondre la poesia com una fórmula d'expressió artística lligada a la natura, en general, i als espais naturals protegits, en particular.
c) A favorir la difusió de l'obra i la veu dels i les poetes vinculats territorialment amb les poblacions de dins o l'entorn dels espais naturals protegits; bé per naixement, bé perquè han realitzat el seu corpus poètic plasmant indrets o paisatges d'aquests espais.
d) Contribuir a la cooperació i intercomunicació entre els diferents territoris de parla catalana, afavorint els valors de comunicació, riquesa i sociabilitat que porta aparellada la poesia en la cultura mediterrània.
e) Ajudar a difondre la poesia com una fórmula cultural més de relació i comunicació entre els espais naturals, els municipis del seu entorn i el públic visitant.
Quinze recitals poètics, en els quals hi intervindran vint-i-quatre poetes, un clown i dotze músics, els quals actuaran a diferents indrets de diversos espais naturals protegits de la Xarxa de Parcs Naturals, així com a d'altres parcs de Catalunya i també de l'Alguer.
Aquest any, com a novetat, el cicle donarà el tret de sortida amb una festa de presentació al centre de Barcelona.
Amb la voluntat de donar-li visibilitat i de provocar una trobada per a tots els seus participants i seguidors, el primer de tots serà un acte amb la participació dels responsables de la iniciativa i els poetes convidats a l'edició actual.
La cita tindrà un caràcter marcadament brossià, ja que serà la commemoració del naixement del poeta el que donarà sentit a la programació d'enguany.
Recital homenatge a Joan Brossa, a càrrec de Carles Rebassa, amb la col·laboració de poetes participants de la present edició del cicle Poesia als Parcs.
Lletres i paisatges.Degustació de vins DO Pla de Bages, DO Alella i DO Penedès.
Lloc: Pati Manning, Centre d'Estudis i Recursos Culturals.
Recital poètic a càrrec de Maria Cabrera i Àlex Susanna.
Lloc: Celler romà, Centre Enoturístic i Arqueològic de Vallmora.
Dissabte 18 de maig, 20.30 h - Parc del Castell de Montesquiu.
Poemes de revolta, recital poeticomusical a càrrec de Mònica Van Campen, Oriol Tramvia i Lluís A. Baulenas.
Lloc: Cabanya del Castell de Montesquiu.
Dissabte 1 de juny, 19 h - Parc Natural de Sant Llorenç del Munt i l'Obac
Nosaltres direm la llum i la fosca, recital poeticomusical a càrrec de Roc Casagran i Lu Rois.
Lloc: El Marquet de les Roques.
Vall d'Horta, Sant Llorenç Savall.
Trobada poètica amb Enric Casasses i Meritxell Nus.
Acompanyament musical a càrrec d'Ivan Garriga Edo (violí).
Passejada poètica cap a l'ermita de Santa Eulàlia d'Alendo.
Sortida des del Centre d'Art i Natura.
Dissabte 29 de juny, 19 h - Parc de la Serralada de Marina
Els poemes cantats i la cançó que amaga la poesia.
Recital poeticomusical a càrrec de VerdCel.
Lloc: Ermita de Sant Pere de Reixac.
Camí de l'ermita de Sant Pere de Reixac, s/n.
Dijous 29 d'agost - Parc Nacional de l'Illa de l'Asinara
Projecte Infinit Improvisació sublunar, a càrrec d'Oriol Sauleda (paraula) i Xavier Vallverdú (piano).
Hi haurà un vermut per a tots els assistents a l'acte, a càrrec del Centre Quim Soler, la literatura i el vi.
Recital poètic a càrrec de Guillem Gavaldà, Maria Isern i Pol Guasch (premis Francesc Garriga en les tres darreres edicions).
Amb la participació d'Ona Fusté, ballarina contemporània.
En col·laboració amb la Fundació Jacint Verdaguer.
Diumenge 15 de setembre, 12 h - Parc del Montnegre i el Corredor.
Recital i passejada poètica en homenatge a Joan Brossa amb Perejaume, Manuel Guerrero i Carles Rebassa.
Acompanyament musical a càrrec de Ramon Juan Sitjar (guitarra).
Nota: En cas que plogui. l'acte es farà a la sala d'actes de la Rectoria Vella de Sant Celoni. (passeig de la Rectoria Vella, s/n).
Diumenge 29 de setembre, 12 h - Parc Natural de la Serra de Collserola.
Brossa de prop, espectacle escènic a càrrec del clown Marcel Gros.
Amb la col·laboració de MUHBA Vil·la Joana.
Lloc: Jardins de MUHBA Vil·la Joana.
Ctra. de l'Església, 104, Barcelona.
Diumenge 6 d'octubre, 12.30 h - Parc Natural del Montseny.
Recital poètic amb Blanca Llum Vidal i Anna Pantinat.
Acompanyament musical a càrrec de Panotxa (guitarra).
Lloc: Jardins de la Casa Colom.
Diumenge 27 d'octubre, 12 h - Parc del Garraf
Recital poètic a càrrec de Jaume Pons Alorda i acompanyament musical de Didach Rocher.
Plaça de l'U d'Octubre de 2017, 1.
Recital poètic a càrrec d'Àngels Gregori i Antonio Coronzu.
Lloc: Plaça del Castell (c/ del Castell, 31).
Nota: En cas que plogui, l'acte es farà a l'interior de l'Oficina del Parc.
Quinze recitals poètics, amb vint-i-quatre poetes, dotze músics i un clown, en el marc de diversos espais naturals protegits de la Xarxa de Parcs Naturals i en altres parcs de Catalunya i l'Alguer.